Materiál na rokovanie pre Mestské zastupiteľstvo v Žiline

Dohoda o spolupráci partnerských miest uzatvorená medzi
Mestom Žilina (Slovenská republika) 
a Mestskou časťou Praha 15 (Česká republika)

Materiál obsahuje:

1.	Návrh na uznesenie
2.	Dôvodovú správu
3.	Dohodu o spolupráci partnerských miest

Predkladá:

Ing. Viliam Mikuláš
prednosta Mestského úradu v Žiline

Vypracoval:

Ing. Pavel Požoni
zástupca prednostu Mestského úradu v Žiline

V Žiline, dňa 10. marca 2008

Návrh na uznesenie

Mestské zastupiteľstvo v Žiline

schvaľuje

       Dohodu o spolupráci partnerských miest uzatvorenú medzi Mestom Žilina (Slovenská republika) a Mestskou časťou Praha 15 (Česká republika).

Dôvodová správa

          Zástupcovia oboch partnerských miest sa na pracovných stretnutiach dohodli, že teraz existujúce kontakty medzi základnými školami ZŠ Závodie, ZŠ Jarná v Žiline a ZŠ Nad Přehradou z Prahy 15 rozšíria a navrhnú uzatvorenie dohody o partnerstve miest za účelom podpory a rozvoja priateľstva medzi mestami a tiež na podporu európskeho programu „Aktívni občania pre Európu“  v nasledujúcich oblastiach:

-	verejnej správy
-	školstva a športu
-	kultúry
-	sociálnej politiky, životného prostredia, dopravy, územného rozvoja a v ďalších smeroch spoločného záujmu bude medzi partnermi podporovaná vzájomná výmena skúseností.

        Dohoda bude podpísaná po schválení MZ v Žiline, pravdepodobne pri príležitosti výročia vstupu oboch štátov do EÚ. V mestskej časti Praha 15 už dohodu schválili. Schválenie dohody v MZ je  navrhnuté aj preto, aby sa na prípadné spoločné projekty mohli žiadať nenávratné finančné prostriedky z fondov a grantov EÚ a ŠR. 

                                                                                             Ing. Pavel Požoni
                                                                         zástupca prednostu Mestského úradu v Žiline 

V Žiline, 10. marca 2008

                          Dohoda o spolupráci partnerských miest  
                                              uzatvorená medzi 

                            Mestskou časťou Praha 15, Česká republika

                                                             a 

                                     Mestom Žilina, Slovenská republika                  

                                   Mestská časť Praha 15 a Mesto Žilina

oceňujúc  súčasnú  vzájomne prospešnú a plodnú spoluprácu, s vedomím potreby jej 
udržania a prehĺbenia, s potrebou jej podpory, významu konzultácií o vzájomne riešených zámeroch a jej prínosu k rastu odbornej úrovne vo výkone spoločných alebo obdobných činností a pre rozvoj pedagogickej a vzdelávacej práce s mládežou, uzatvárajú túto dohodu o partnerstve miest za účelom podpory a rozvoja
priateľstva medzi týmito mestami a tiež na podporu európskeho programu „Aktívni
občania pre Európu“ v nasledujúcich oblastiach :  

1.	Verejnej správy, 

kde si budú zainteresované strany vymieňať informácie a skúsenosti vo všetkých
oblastiach obecnej politiky, rozvoja miest a miestnej správy.

2.	Školstva a športu,

kde obaja partneri vytvoria podmienky pre ďalší rozvoj existujúcich partnerských vzťahov a pre vznik nových, a to hlavne v oblasti predškolskej výchovy a základ-
ného školstva a v rozvoji športových aktivít.

V základnom školstve zabezpečia rozvoj spolupráce hlavne v oblasti výmeny skú-
seností so školskými vzdelávacími programami a vzdelávacími programami pre
pedagogických pracovníkov, organizovanie výmenných pobytov a spoločných akcií medzi školami, ktoré prispejú ku vzájomnému poznávaniu, priateľstvu a k
rozvoju celoživotného vzdelávania.

3.	Kultúry,
 
kde účastníci dohody vytvoria  podmienky pre vznik partnerských vzťahov medzi kultúrnymi inštitúciami a rôznymi spoločenskými organizáciami pôsobiacimi v partnerských mestách a pre rozvoj vzájomných kultúrnych výmen a poznaniu venovanému kultúrnej rozmanitosti oboch národov.

4.	V oblasti sociálnej politiky, životného prostredia, dopravy, územného rozvoja

                                                            – 2 –

a v ďalších smeroch spoločného záujmu bude medzi partnermi podporovaná                                                           
           vzájomná výmena skúseností.

                                                                  X
    
   Partnerské mestá sa dohodli, že budú vzájomne koordinovať spoločné aktivity, a na túto činnosť delegujú zodpovedných pracovníkov. V prípade potreby upravia
podrobnosti spolupráce v samostatných čiastkových zmluvách.

 X

Táto dohoda o spolupráci partnerských miest vstupuje do platnosti dňom jej podpisu.

                                                                 X

   Dohoda je vyhotovená v slovenskom a českom jazyku a oba texty sú zhodné.

                                                                 X
 
Ako výraz súhlasu, podpisujú túto dohodu zúčastnené strany prostredníctvom svojich štatutárnych zástupcov.

..................................................                                       ..............................................
        primátor                                                                                    starosta
     Mesta Žilina,                                                                     Mestskej časti Praha 15,
Slovenská republika                                                                    Česká republika

                                                 V  .................................